เรามีอะไรกับแฟนช่วงตีสองของวันพฤหัส หลังเสร็จกิจก้ล้างน้ำของแฟนออกแล้วก้ไม่ได้กินยาคุมฉุกเฉิน พอตื่นขึ้นมาวันอาทิตมีเลือดออกมาตากช่องคลอด จะท้องมั้ยค้ะ
สวัสดีค่ะ เลือดที่ออกในวันอาทิตย์ หากเป็นช่วงวันที่ที่ประจำเดือนควรจะมา และหลังจากนี้ ได้มีเลือดออกมานาน 2-7 วัน เลือดดังกล่าวก็น่าจะเป็นประจำเดือน ซึ่งก็แสดงว่าไม่ได้มีการตั้งครรภ์เกิดขึ้นค่ะแต่หากไม่ได้อยู่ในช่วงวันที่ประจำเดือนควรจะมา เลือดดังกล่าวอาจเกิดจาก- การอักเสบของช่องคลอด จากการติดเชื้อต่างๆ เช่น หนองใน ปรสิต เป็นต้น- มดลูกอักเสบติดเชื้อ- ผลข้างเคียงจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ- หากมีอาการขาดประจำเดือนมาก่อน และก่อนหน้าวันพฤหัส ได้เคยมีเพศสัมพันธ์มาก่อนอีก อาจเกิดจากมีการตั้งครรภ์เกิดขึ้น แล้วมีภาวะแทรกซ้อน เช่น แท้งคุกคาม เป็นต้น- การผลิตฮอร์โมนของรังไข่ผิดปกติ- โรคต่างๆ ของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้นดังนั้น หากไม่ใช่ช่วงวันที่ที่ประจำเดือนควรจะมา และก่อนหน้านั้นได้เคยมีเพศสัมพันธ์ อาจลองตรวจหาการตั้งครรภ์ดู หากตรวจไม่พบ แต่ยังคงมีเลือดผิดปกติออกมาอีกเรื่อยๆ แนะนำควรไปพบสูติ-นรีแพทย์เพื่อหาสาเหตุค่ะ